L-UE ħadet pass kbir fit-triq lejn tranżizzjoni ekoloġika effettiva u ġusta li ser tnaqqas l-ispejjeż għal dawk il-komunitajiet madwar l-Ewropa li huma dipendenti ħafna fuq il-fjuwils fossili. Illum l-ambaxxaturi għall-UE approvaw il-qbil politiku proviżorju li ntlaħaq mill-Presidenza Ġermaniża tal-Kunsill u l-Parlament Ewropew dwar il- Fond għal Tranżizzjoni Ġusta (JTF) il-ġdid ta' €17.5 biljun . Il-Fond għal Tranżizzjoni Ġusta huwa affermazzjoni tas-solidarjetà u r-rieda politika tagħna bħala Unjoni biex nindirizzaw it-tibdil fil-klima flimkien. Dan ser jgħin biex nirrikonċiljaw l-ekonomija u l-ekoloġija. Ma nistgħux nimplimentaw il-Patt Ekoloġiku Ewropew mingħajr ma ntaffu l-konsegwenzi għal dawk l-aktar affettwati mid-dekarbonizzazzjoni tal-ekonomija tagħna. Peter Altmaier, Ministru Federali tal-Ġermanja għall-Affarijiet Ekonomiċi u l-Enerġija L-istati membri ser jiżviluppaw pjanijiet ta' tranżizzjoni ġusti biex jappoġġaw territorji li qed jiffaċċaw sfidi soċjoekonomiċi serji bħala riżultat tar-ristrutturar meħtieġ biex tinkiseb il- mira tal-UE għall-2030 li jitnaqqsu l-emissjonijiet ta' gassijiet serra b'55% u li jkun hemm ekonomija newtrali għall-klima sal-2050 . Il-fond huwa speċjalment immirat lejn ir-reġjuni li jeħtieġu jeliminaw b'mod gradwali l-produzzjoni u l-użu tal-faħam, il-linjite, il-pit u x-shale bituminuż, jew jittrasformaw l-industriji b'intensità qawwija ta' karbonju. Ir-riżorsi ser jiġu mill-qafas finanzjarju pluriennali 2021-2027 ( €7.5 biljun ) u l-istrument Next Generation EU ( €10 biljuni mifruxa fuq tliet snin). Kamp ta' applikazzjoni tal-finanzjament Il-JTF ser jappoġġa attivitajiet bħal: investiment fl-SMEs, inkluż mikrointrapriżi u negozji ġodda ħolqien ta' ditti ġodda riċerka u innovazzjoni, inkluż minn universitajiet u istituzzjonijiet tar-riċerka pubblika enerġija nadifa affordabbli dekarbonizzazzjoni tat-trasport lokali innovazzjoni diġitali u konnettività taħriġ mill-ġdid tal-ħaddiema u ta' persuni li qed ifittxu impjieg sabiex ikunu jistgħu jiksbu ħiliet ġodda Il-JTF mhu ser jappoġġa l-ebda investiment relatat mal-fjuwils fossili , inkluż il-gass naturali. Il-fond lanqas ma jista' jintuża għad-dekummissjonar jew il-kostruzzjoni ta' impjanti tal-enerġija nukleari, jew għall-manifattura jew l-ipproċessar ta' prodotti tat-tabakk. Passi li jmiss It-test tal-abbozz ta' regolament dwar il-Fond għal Tranżizzjoni Ġusta ser jiġi ffinalizzat fl-ewwel xhur tal-2021 taħt il-presidenza Portugiża. Rapport ta' progress dwar il-Fond għal Tranżizzjoni Ġusta